‘જેમ દાનમાં મળેલો મફતિયો દૂધપાક કાગડાઓને ધરવી દેવાથી પિતૃઓ સંતૃપ્ત થતા નથી તેમ વિનામૂલ્યે ડિજિટલ શ્રાદ્ધ કરવાથી પણ પિતૃઓને જમાડ્યાનું પુણ્ય મળતું નથી. પિતૃઓના આશીર્વાદ મેળવવા હોય તો થોડો ખર્ચો કરવો અનિવાર્ય છે. માટે વિના સંકોચે, તમારાં બેન્ક ખાતાંની વિગતો આપો અને તેને આ એપ સાથે લિન્ક કરી દો. આપ આપના પિતૃનું શ્રાદ્ધ કેવી રીતે કરવા માગો છો તેની વિગતો નીચે ભરતા જાઓ અને તમામ સેવાઓનાં ઓપ્શન ક્લિક કર્યા પછી છેલ્લે તમને બેન્ક ખાતાંમાથી કેટલા કપાશે તેનો સરવાળો તમને જોવા મળશે. અથવા તો અમારાં રેડીમેડ પેકેજીસના ઓપ્શન સિલેક્ટ કરો.’